เหมือนมีอะไรติดอยู่ในจมูกตลอดเวลา เหมือนจะเป็นสเลดแต่มันเหนียวมากๆ เหนียวแบบไม่ขาดจากกันเลย ไม่ได้เป็นหวัดหรือคัดจมูกอะไรเลย อยู่ดีๆก็เป็น เป็นมาประมาณสี่ห้าเดือนแล้วค่ะ สั่งออกทางจมูกก็ไม่ออก ต้องขากออกมาเหมือนขากสเลด สาเหตุเกิดจากอะไรคะมีโอกาศเสี่ยงกับการเป็นโรคอะไรไหม ปล.อาการนี้ของแฟนค่ะ
สวัสดีค่ะอาการมีน้ำมูกหรือรู้สึกเสมหะไหลลงคอเรื้อรัง มักพบได้ในโรคภูมิแพ้ไซนัสอักเสบควรพบแพทย์เพื่อตรวจรักษาเพิ่มค่ะภูมิแพ้อากาศอาจมีอาการน้ำมูกไหล จาม ไม่ได้กลิ่น คัดจมูก ส่วนไซนัสอักเสบจะมีอาการคล้ายกันหรืออาจพบว่ามีอาการปวดแน่นหน้า ลมหายใจมีกลิ่นเหม็น หรือมีกลิ่นปาก ไข้เป็น ๆ หาย ๆ นอกจากการตรวจร่างกายแล้ว แพทย์อาจส่องกล้องดูในโพรงจมูก เอกซเรย์การรักษาขึ้นกับระดับความรุนแรง เช่น ยาแก้แพ้ ยาปฏิชีวนะ ยาฆ่าเชื้อรา ยาสเตียรอยด์ ร่วมกับปรับเปลี่ยนพฤติกรรม เช่น ออกกำลังกาย พักผ่อนเพียงพอ ทำความสะอาดสถานที่ เปลี่ยนทำความสะอาดเครื่องนอน หลีกเลี่ยงบุหรี่ค่ะ